《省中》
明代·高岱

萧萧竹径暝烟浮，散帙鸣琴事事幽。
若比潇湘渔父隐，门前只少木兰舟。

作者简介：明湖广京山人，字伯宗。嘉靖二十九年进士。官刑部郎中。董传策、张翀、吴时来疏劾严嵩父子不法，嵩欲杀三人。岱力言于刑部尚书郑晓，得减轻戍边。岱又为资装送之出郊，嵩父子深恨之。岱竟以此出为景王府长史。曾纂辑明开国以来用兵史事，成《鸿猷录》。工诗，为李攀龙等后七子之前茅，有《西曹集》。